
VARĖNOS R. MARCINKONIŲ DAUGIAFUNKCIO CENTRO

 DARBO TVARKOS TAISYKLĖS

I. BENDROSIOS NUOSTATOS

1. Varėnos r. Marcinkonių daugiafunkcio centro  darbo tvarkos taisyklės (toliau vadinama - Taisyklės) - bendruomenės darbą reglamentuojantis dokumentas. Jos apibrėžia bendruosius darbo santykių principus ir elgesio normas tarp Marcinkonių daugiafunkcio centro (toliau - Centro) vadovo, darbuotojų, ugdytinių, jų tėvų (globėjų).
2. Darbo tvarkos taisyklių tikslas - užtikrinti darbo drausmę, efektyvų darbo organizavimą, darbo apmokėjimo sistemą, tinkamas darbo sąlygas ir racionalų darbo laiko panaudojimą Centre.
3. Centre vykdomos švietimo programos: ikimokyklinio ir priešmokyklinio ugdymo, vaikų, jaunimo ir suaugusiųjų neformaliojo švietimo programos.
4. Centro darbuotojai savo darbe vadovaujasi Centro nuostatais, šiomis darbo tvarkos taisyklėmis, darbuotojų pareigybių aprašymais, saugos ir sveikatos instrukcijomis, priešgaisrinės saugos taisyklėmis.

II. BENDRIEJI STRUKTŪROS IR DARBO KLAUSIMAI

5. Centrui leistiną pareigybių skaičių nustato Varėnos r. savivaldybės taryba, tvirtina Centro direktorius.
6. Centro veikla organizuojama vadovaujantis Varėnos r. savivaldybės strateginiu veiklos planu, Centro strateginiu veiklos bei  metinės veiklos planais.
7. Centre bendruomenės nariai gali burtis į visuomenines nepolitines ir profesines organizacijas, būrelius, klubus, sąjungas.
8. Centrui vadovauja direktorius.
9. Centro direktorius priima į darbą ir atleidžia iš darbo darbuotojus vadovaudamasis Lietuvos Respublikos darbo kodekso ir kitų teisės aktų nustatyta tvarka.
10. Centro direktorius neturi teisės atsisakyti priimti darbą darbuotojus dėl jų lyties, rasės, tautybės, pilietybės, politinių ar religinių įsitikinimų bei kitų aplinkybių, nesusijusių su dalykinėmis žmogaus savybėmis.
11. Darbuotojų priėmimas į darbą įforminamas direktoriaus įsakymu dėl priėmimo į darbą ir rašytine darbo sutartimi (nustatytos formos). Sutartyje pasirašo direktorius ir priimamas į darbą asmuo. Dokumentas antspauduojamas herbiniu Centro antspaudu.
12. Kiekvienoje konkrečioje darbo sutartyje šalys susitaria dėl būtinųjų sutarties sąlygų:
pareigybės, pareigybės lygio, darbo sutarties termino, pareiginės algos koeficiento.
13. Priimami į darbą darbuotojai įsipareigoja dirbti tam tikros profesijos, specialybės, kvalifikacijos darbą arba eiti tam tikras pareigas, paklusdami Centro vidaus tvarkai, o Centro direktorius įsipareigoja mokėti darbuotojams sulygtą darbo užmokestį ir užtikrinti darbo sąlygas, numatytas darbo santykius reglamentuojančiuose įstatymuose, kituose norminiuose aktuose ir šalių susitarimu.
	14. Centro darbuotojai turi teisę gauti atlyginimą už darbą pagal jų atliekamo darbo apimtį, sudėtingumą, kokybę, pagal jų išsimokslinimą, darbo stažą bei kitus Lietuvos Respublikos įstatymuose nustatytus kriterijus. Darbo užmokestis neturi būti mažesnis už Lietuvos Vyriausybės nustatytą minimalų darbo užmokestį. Šalys negali nustatyti tokių darbo sąlygų, kurios pablogintų darbuotojo padėtį palyginus su ta, kurią nustato Lietuvos Respublikos įstatymai.
	15. Priimamai į darbą darbuotojai privalo:
            15.1. nustatyta tvarka pasitikrinti sveikatą;
            15.2. pateikti būtinus, įstatymuose numatytus dokumentus: prašymą, asmens tapatybę patvirtinantį dokumentą, socialinio draudimo pažymėjimą, išsimokslinimo arba pasirengimo dokumentą, sveikatos pasą, sveikatos žinių pažymėjimą. Priimami į darbą asmenys pasirašytinai supažindinami su šiomis taisyklėmis, Centro nuostatais, turi išklausyti saugos ir sveikatos instruktažus, susipažinti su priešgaisrinės saugos taisyklėmis, pareigybių aprašymais.
16. Centro vadovas ir pedagogai atestuojami Švietimo ir mokslo ministerijos nustatyta tvarka.
18. Centro katilinės kūrikai atestuojami, jų žinios tikrinamos kiekvienais metais prieš prasidedant šildymo sezonui.


III. DARBO SANTYKIAI IR ELGESIO NORMOS

19. Kiekvienas Centro bendruomenės narys privalo sąžiningai atlikti savo pareigas (jam pavestą darbą), laikytis darbo drausmės, laiku ir tikslai vykdyti teisėtus Centro direktoriaus nurodymus ir Centro tarybos teisėtus sprendimus.
20. Centro bendruomenės nariai tarpusavio santykius privalo grįsti tarpusavio supratimo, tolerancijos, geranoriškumo ir abipusės pagarbos principais. 
21. Centro darbuotojams draudžiama ateiti į darbą neblaiviems, Centro patalpose ir teritorijoje gerti alkoholinius gėrimus, svaigintis narkotikais, rūkyti, keiktis ar kitaip nepadoriai elgtis. 
22. Centro darbuotojai neturi teisės be Centro direktoriaus žinios pavesti atlikti savo pareigas kitiems asmenims.
 23. Darbe turi būti vengiama nereikalingų konfliktų ir palaikoma dalykinė atmosfera. Draudžiama skleisti asmens orumą žeminančią informaciją, vartoti necenzūrinius žodžius ir posakius.
24. Informacija apie ugdytinius teikiama  tik jų tėvams (globėjams) ir valstybinėms
institucijoms.
25. Centro programinė įranga, telefoniniu ir elektroniniu ryšiu, kanceliarinėmis ir kitomis priemonėmis darbuotojai gali naudotis tik su darbu susijusiais tikslais. 
26. Darbuotojai privalo racionaliai ir taupiai naudoti darbo priemones, elektros energiją, šilumą, vandenį ir kitus materialinius išteklius. 
28. Darbuotojų elgesys, neatitinkantis jiems suteiktų įgaliojimų ar nustatytų elgesio principų, draudžiamas ir baudžiamas teisės aktų nustatyta tvarka.
27. Centro direktorius gali tikrinti aptarnaujančio personalo darbą, stebėti pedagogų užsiėmimus, kontroliuoti raštvedybos, dienynų reikalavimų laikymąsi. 
28. Centro direktorius atsako už tvarką įstaigoje ir už viso Centro veiklą. Jo teisėti nurodymai privalomi visiems Centro darbuotojams, ugdytiniams. Direktoriaus darbą reglamentuoja Varėnos r. savivaldybes tarybos sprendimu patvirtintas direktoriaus pareigybės aprašymas, Centro nuostatai, Švietimo ir mokslo ministro įsakymai ir nutarimai, kiti Lietuvos Respublikos teisės aktai.
29. Centro ūkvedys aprūpina Centrą materialiniais ir informaciniais ištekliais, atsako už Centro pastatų, įrenginių, inžinierinių tinklų techninę būklę, inventoriaus ir ugdymo priemonių apsaugą, organizuoja aptarnaujančio personalo darbą, jį kontroliuoja, rūpinasi Centro sanitarija ir higiena, rengia saugos ir sveikatos instrukcijas, teikia jas Centro direktoriui tvirtinti, atlieka kitą veiklą, numatytą ūkvedžio pareigybės aprašyme.
30. Kiti centro darbuotojai vykdo veiklą, numatytą pareigybių aprašuose.


IV. UGDYTINIŲ PRĖMIMO Į CENTRĄ IR IŠVYKIMO TVARKA

31. Ugdytiniai į ikimokyklinio ir priešmokyklinio ugdymo grupes priimamai vadovaujantis Varėnos rajono savivaldybės tarybos nustatyta tvarka.
32. Ugdytinio priėmimo tvarka:
32.1. Tėvai (globėjai) rašo prašymą dėl priėmimo;
32.1. Ugdytinio priėmimas į Centrą įforminamas direktoriaus įsakymu. Vaikas įtraukiamas grupės sąrašą Mokinių registre, formuojama jo asmens byla.
33. Su vaiko tėvais (globėjais) sudaroma sutartis (dviem egzemplioriais):
34.1. sutartyje aptariami Centro ir vaiko tėvų (globėjų įsipareigojimai;
34.2. abu sutarties egzempliorius pasirašo Centro direktorius ir prašymo pateikėjas. Vienas sutarties egzempliorius įteikiamas prašymą pateikusiam asmeniui, kitas segamas asmens į bylą; 
34.3. sutartis registruojama Mokymo sutarčių registracijos knygoje.
35. Vaiko išvykimo iš Centro tvarka:
35.1. tėvai (globėjai) rašo prašymą;
35.2. ugdytinio išvykimas įforminamas direktoriaus įsakymu, vaikas iš grupės sąrašo išregistruojamas Mokinių registre.


V. CENTRO VEIKLOS ORGANIZAVIMAS

36. Varėnos r. Marcinkonių daugiafunkcio centro paskirtis - teikti bendruomenei neformaliojo 
švietimo, socialines paslaugas, sudaryti sąlygas užsiimti kultūrine ir sportine veikla.
37. Centre vykdomos veiklos programos – ikimokyklinio - priešmokyklinio ugdymo, 
neformaliojo vaikų švietimo ir suaugusiųjų neformaliojo švietimo.
38. Ikimokyklinio - priešmokyklinio ir neformaliojo ugdymo pedagogai mokslo metų pradžioje 
sudaro metinį ugdomosios veiklos planą, kurį patvirtina direktorius.
39. Ikimokyklinio ugdymo vaikų pažangą ir pasiekimus vertina pedagogas ugdomųjų metų 
pradžioje ir pabaigoje. Išvados fiksuojamos Vaiko pasiekimų aplanke;
40. Priešmokyklinio ugdymo grupės vaikų pasiekimus grupės pedagogas, vadovaudamasis
41. Priešmokyklinio ugdymo standartu, fiksuoja mokslo metų pradžioje ir pabaigoje Vaiko pasiekimų apraše.
42. Ikimokyklinio - priešmokyklinio ir neformaliojo ugdymo pedagogai atsako už tvarką ir darbo organizavimą grupėje, vaikų saugumą, vaikų lankomumo apskaitą. Kiekvieno mėnesio paskutinę darbo dieną grupės pedagogas užpildo vaikų lankymo apskaitos žiniaraštį.
43. Vaiko tėvai (globėjai) gali dalyvauti grupės veikloje, padėti auklėtojai, stebėti savo vaiką, 
siūlyti idėjas veiklos planavimui, teikti pasiūlymus dėl darbo tobulinimo.






VI. DARBO IR POILSIO LAIKAS

44. Centre nustatoma 5 darbo dienų savaitė. Ne darbo dienos – šeštadieniai ir sekmadieniai, Vyriausybės numatytos švenčių dienos.
45. Centro darbo laikas 8.00 -17.00 val. Pietų pertraukos laikas 12:00-13:00 val.
46. Ikimokyklinio-priešmokyklinio ugdymo grupės darbo laikas 10:00 – 14:00 val.
47. Neformaliojo ugdymo pedagogas dirba Centro direktoriaus įsakymu patvirtintu darbo grafiku.
48. Darbuotojai turi laikytis Centre nustatyto darbo laiko režimo pagal Centro direktoriaus patvirtintus darbo grafikus.
49. Centro katilinės kūrikų šildymo sezonu darbo laikas nustatomas pagal centro direktoriaus patvirtintus kiekvieno mėnesio darbo grafikus.

	51. Šalių susitarimu gali būti nustatytas atskiras darbuotojo darbo grafikas:
	51.1.  Dirbti nuotoliniu būdu skiriama darbuotojo prašymu arba šalių susitarimu su darbdaviu suderinta tvarka. 
	52. Centro darbuotojai, palikdami įstaigą darbo tikslais, privalo informuoti savo tiesioginį vadovą ir nurodyti išvykimo tikslą bei trukmę. Norėdami išvykti ne darbo tikslais darbuotojai turi gauti direktoriaus sutikimą.
	53. Darbuotojai, negalintys laiku atvykti arba visai negalintys atvykti į darbą, apie tai nedelsdami turi informuoti Centro direktorių ir nurodyti vėlavimo arba neatvykimo priežastis. Jeigu darbuotojai apie savo neatvykimą dėl tam tikrų priežasčių negali pranešti patys, tai gali padaryti kiti, jų įgalioti asmenys.
	54. Apie gautą nedarbingumo pažymą darbuotojai privalo pranešti tą pačią dieną.
	55. Darbuotojai turi teisę gauti Lietuvos Respublikos darbo kodekse nustatytos trukmės kasmetines atostogas.
	56. Darbuotojams gali būti suteikiamos nėštumo ir gimdymo, vaiko priežiūros, tėvystės, nemokamos (nurodžius svarbią priežastį) ir papildomos atostogos (atsižvelgiant į darbo stažą).


VII. DARBO UŽMOKESČIO MOKĖJIMO TERMINAI, TVARKA


	57. Darbo užmokestis darbuotojui mokamas ne rečiau kaip du kartus per mėnesį iki 19 dienos ir kito mėnesio 5 dienos, o jeigu darbuotojas prašo – kartą per mėnesį.
58. Darbuotojų prašymu darbo užmokestis gali būti mokamas du kartus per mėnesį.
59. Užmokestį už atostogas darbuotojai turi teise gauti ne vėliau kaip prieš tris kalendorines dienas iki atostogų pradžios.
60. Konkrečius darbuotojų atlyginimų koeficientus nustato Centro direktorius vadovaudamasis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą 2017 m. sausio 17 d. įstatymu Nr. XIII-198 bei vėlesniais minėto įstatymo pildymais ir pakeitimais ar kita įstatymų nustatyta tvarka, suderinęs su steigėju.
[bookmark: _Hlk191821130][bookmark: _Hlk191821003]61. Už papildomus darbus, esant darbo užmokesčio fondui, apmokama vadovaujantis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą 2017 m. sausio 17 d. įstatymu Nr. XIII-198 bei vėlesniais minėto įstatymo pildymais ir pakeitimais ar kita įstatymų nustatyta tvarka.
62. Priemokos už papildomus darbus ir premijos mokamos vadovaujantis Darbo kodekso įstatymu ir Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą 2017 m. sausio 17 d. įstatymu Nr. XIII-198 bei vėlesniais minėto įstatymo pildymais ir pakeitimais. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos dydžio priemoka.
63. Materialinę pašalpą darbuotojams, išskyrus Centro direktorių, skiria Centro direktorius iš biudžetinei įstaigai skirtų lėšų. Centro direktoriui materialinę pašalpą skiria savininko teises ir pareigas įgyvendinanti institucija iš jo vadovaujamai biudžetinei įstaigai skirtų lėšų.
64. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.
65. Ne rečiau kaip kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę.
66. Darbuotojui raštiškai prašant, darbdavys išduoda darbuotojui pažymą apie darbą Centre. Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

    
VIII. KASMETINIŲ ATOSTOGŲ APMOKĖJIMAS

67.   Kasmetinių atostogų laiku darbuotojui paliekamas jo vidutinis darbo užmokestis. Laikotarpis,
iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
             68. Atostoginiai už visas suteiktas atostogas išmokami ne vėliau kaip paskutinę darbo dieną prieš kasmetinių atostogų pradžią.
69. Darbuotojo atskiru prašymu, suteikus kasmetines atostogas, atostoginiai mokami įprasta darbo
užmokesčio mokėjimo tvarka.
70. Atleidžiant darbuotoją, kuris atleidimo dieną turi nepanaudotų atostogų, už nepanaudotas
atostogas mokama kompensacija.

IX. IŠSKAITOS IŠ DARBO UŽMOKESČIO

              71. Išskaitos gali būti daromos šiais atvejais:
              71.1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
71.2.  grąžinti sumoms, permokėtoms dėl skaičiavimo klaidų;
71. 3. atlyginti žalai, kurią darbuotojas dėl savo kaltės padarė darbdaviui;
71.3. išieškoti atostoginiams už suteiktas atostogas, viršijančias įgytą teisę į visos trukmės ar dalies
kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva;
71.4. išieškant nustatytas sumas pagal vykdomuosius dokumentus (vykdomieji raštai, išduoti
teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai).
71.5. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo
ar galėjo sužinoti apie atsiradusį išskaitos pagrindą.

X. LIGOS PAŠALPOS MOKĖJIMAS

               72. Ligos pašalpa mokama už pirmąsias dvi kalendorines ligos dienas, sutampančias su 
darbuotojo darbo grafiku. Mokama ligos pašalpa 62,06 procentų pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.
73.Pagrindas skirti ligos išmoką yra nedarbingumo pažymėjimas, išduotas pagal sveikatos 
apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.




		XI. DARBUOTOJŲ VERTINIMAS

             74. Centro darbuotojo veikla vertinama, jeigu jis ne trumpiau kaip 6 mėnesius per kalendorinius metus, kurių veikla vertinama, eina darbuotojo pareigas įstaigoje, kurioje yra vertinama jo veikla:
             74.1. Darbuotojų 2024 metų veiklos vertinimas atliekamas vadovaujantis patvirtintu Lietuvos Respublikos Vyriausybės 2024 m. sausio 3 d. nutarimu Nr. 6 „Dėl Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo patvirtinimo“, nustatyta tvarka. Lūkesčiai dėl 2024 metų veiklos nustatomi Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo nustatyta tvarka.
             74.2. Nuo 2025 m. veiklos vertinimas koeficientas nustatomas atlikus kasmetinį darbuotojų vertinimą kiekvienais metais, atsižvelgiant į Centro turimas lėšas.


XII. DOKUMENTŲ TVARKYMAS

75. Dokumentai Centre rengiami vadovaujantis Lietuvos vyriausiojo archyvaro patvirtintomis dokumentų rengimo taisyklėmis.
76. Centro dokumentus tvarko Centro direktorius pagal kiekvienais metais patvirtintą ir suderintą su Varėnos rajono savivaldybės administracijos DEK pirmininku metinį Dokumentacijos planą. 
77. Gaunami raštai registruojami Gautų dokumentų registre, segami į Gautų dokumentų bylą.
78. Direktoriaus pasirašyti siunčiami dokumentai registruojami Siunčiamų raštų dokumentų registre ir išsiunčiami adresatams. Šių dokumentų patvirtintos kopijos arba antri vizuoti egzemplioriai segami į Siunčiamų dokumentų bylą.
79. Direktoriaus įsakymai, veiklos, personalo, ugdytinių, atostogų ir komandiruočių klausimais segami į atitinkamų dokumentų bylas.
80. Pasibaigus kalendoriniams metams bylos archyvuojamos vadovaujantis Lietuvos vyriausiojo archyvaro patvirtintomis dokumentų tvarkymo ir apskaitos taisyklėmis.



XIII. DARBUOTOJŲ SKATININIMAS IR DRAUSMINIMAS

81. Sąžiningai, profesionaliai dirbantiems, drausmingiems ir pavyzdingo elgesio darbuotojams gali būti taikomos šios skatinimo priemonės:	
81.1. Padėka;
81.2. Pagyrimo raštas.
82. Aplaidiems, nedrausmingiems, nerūpestingai atliekantiems savo pareigas arba jų nevykdantiems darbuotojams gali būti taikomos šios drausminimo poveikio priemonės:
82.1. pastaba;
82.2. papeikimas;
82.3. griežtas papeikimas;
82.4. atleidimas iš darbo.
83. Šiurkščiu darbo drausmės pažeidimu yra  laikoma:
83.1. pažeidimas, kuriuo šiukščiai pažeidžiamos tiesiogiai darbuotojo darbą reglamentuojančių įstatymų ir kitų norminių teisės aktų nuostatos, šiurkščiai nusižengiama nustatytai darbo tvarkai ar darbo etikai;
83.2. neleistinas elgesys su ugdytiniais, jų tėvais, bendradarbiais;
83.3. neatvykimas į darbą be svarbių priežasčių visą darbo dieną;
83.4. atsisakymas tikrintis sveikatą;
83.5. vaikų palikimas be priežiūros;
83.6. nustatytos darbo laiko tvarkos nesilaikymas;
83.6. dalyvavimas veikloje, kuri pagal įstatymų, norminių teisės aktų, darbo tvarkos taisyklių nuostatas nesuderinama su darbo funkcijomis.
84. Centro direktorius, vadovaudamasis Lietuvos Respublikos įstatymais, turi teisę:
84.1. laikinai nušalinti darbuotoją iš darbo ir už tą laikotarpį nemokėti jam darbo užmokesčio, jei darbuotojas darbe buvo neblaivus, apsvaigęs nuo narkotikų ar kitų svaiginančių preparatu;
84.2. atleisti iš darbo darbuotoją įstatymuose nustatyta tvarka, jeigu jis aplaidžiai vykdė savo pareigas ar kitaip šiukščiai nusižengė nustatytai darbo tvarkai, pažeidė darbo drausmę.
85. Pedagogai įstatymuose nustatyta tvarka gali būti atleisti darbo, jei jų elgesys ne darbo metu yra amoralus ir dėl to nesuderinamas su jų pareigomis.
86. Prieš skirdamas drausminę nuobaudą Centro direktorius turi pareikalauti pasiaiškinimo dėl darbo drausmės pažeidimo. Jei per Centro direktoriaus nustatytą terminą be svarbių priežasčių darbuotojas nepateikia pasiaiškinimo, drausminę nuobaudą galima skirti ir be pasiaiškinimo.
87. Už kiekvieną darbo drausmės pažeidimą galima skirti tik vieną nuobaudą. Jeigu darbuotojas ir toliau pažeidžia darbo drausmę, drausminė nuobauda gali būti skiriama pakartotinai.
88. Jeigu per vienerius metus nuo tos dienos, kai buvo skirta drausminė nuobauda, darbuotojas nebuvo baustas, laikoma, kad jis nėra turėjęs nuobaudų.
89. Jei darbuotojas gerai ir sąžiningai dirba, jam skirtą drausminę nuobauda galima panaikinti nepasibaigus drausminės nuobaudos galiojimo terminui.




XIV. CENTRO TURTO NAUDOJIMAS IR APSAUGA

90. Centro bendruomenės nariai turi teisę nustatyta tvarka naudotis Centro kabinetais, sporto sale, kitomis patalpomis, techninėmis mokymo priemonėmis, inventoriumi ir kt.
91. Kiekvienas Centro bendruomenės narys privalo tausoti įstaigos turtą, saugoti priemones, naudojamus įrenginius ir įrankius, nenaudoti centro turto savanaudiškiems tikslams, neleisti jo grobstymo ir gadinimo.
92. Centro bendruomenės nariai privalo laikytis nustatyto priešgaisrinių saugos taisyklių.
93. Darbo dienos pabaigoje pedagogai, pagalbinio personalo darbuotojai privalo apžiūrėti naudotas patalpas, išjungti elektros įrenginius, elektros prietaisus, patikrinti, ar nėra pavojaus kilti gaisrui ir užrakinti patalpą.
94. Darbuotojai privalo žinoti gaisro gesinimo priemonių laikymo vietas, žmonių evakavimo kelius, mokėti praktiškai naudoti gaisro gesinimo priemones.
95. Centro patalpų atrakinimas ir užrakinimas:
96. Centrą atrakina 8.00 val. ūkvedys arba Centro direktorius;
97. Centrą užrakina 17.00 val. arba vėliau dirbdamas pagal darbo grafiką neformaliojo ugdymo organizatorius pedagogas.
98. Kabinetus, sporto sale atrakina ir užrakina pedagogai, organizuojantys šiose patalpose
veiklą.
99. Valytoja, baigusi darbą, privalo užrakinti Centro patalpas, išjungti apšvietimą, uždaryti langus ir įsitikinti, kad vandentiekio sistema yra išjungta.
100. Katilinės raktai išduodami kūrikams.
101. Kasmet  atliekama įstaigos turto inventorizacija.


XV. BAIGIAMOSIOS NUOSTATOS

102. Taisyklės galioja nuo jų patvirtinimo dienos visiems Centro darbuotojams.
103. Visi darbuotojai turi būti supažindinami su šiomis Taisyklėmis pasirašytinai.
104. Darbuotojui, pažeidusiam šias Taisykles, taikoma drausminė atsakomybė.

________________________

